b"\n_START_ARTICLE_\nC\xc3\xa0rrega gluc\xc3\xa8mica\n_START_PARAGRAPH_\nLa c\xc3\xa0rrega gluc\xc3\xa8mica (CG) d'un aliment \xc3\xa9s una mesura que permet calcular la quantitat de menjar necess\xc3\xa0ria per elevar el nivell de glucosa en sang d'una persona despr\xc3\xa9s d'un \xc3\xa0pat. Una unitat de CG s'aproxima a l'efecte de consumir un gram de glucosa. La CG t\xc3\xa9 en compte la quantitat (o fracci\xc3\xb3) de carbohidrats que es troba en els aliments, ja que \xc3\xa9s la quantitat de carbohidrats la que augmentar\xc3\xa0 els nivells de glucosa a la sang segons l'\xc3\xadndex gluc\xc3\xa8mic (IG)._NEWLINE_Per exemple, la s\xc3\xadndria t\xc3\xa9 un \xc3\xadndex glic\xc3\xa8mic alt, per\xc3\xb2 una porci\xc3\xb3 t\xc3\xadpica no cont\xc3\xa9 molts carbohidrats, de manera que la c\xc3\xa0rrega glic\xc3\xa8mica de la porci\xc3\xb3 de la s\xc3\xadndria \xc3\xa9s baixa. Mentre l'IG es defineix per a cada tipus d'aliment, la CG es pot calcular per a qualsevol mida d'una raci\xc3\xb3 en un \xc3\xa0pat, d'un \xc3\xa0pat complet, o dels els menjars d'un dia sencer._NEWLINE_La CG d'una porci\xc3\xb3 d'aliment pot ser calculada com el seu contingut de carbohidrats mesurat en grams (g), multiplicat per l'IG del menjar, i es divideix per 100. Per exemple, la s\xc3\xadndria t\xc3\xa9 un IG de 72 (que \xc3\xa9s alt). Una porci\xc3\xb3 de 100 g de s\xc3\xadndria t\xc3\xa9 5 g de carbohidrats disponibles (ja que cont\xc3\xa9 una gran quantitat d'aigua), el que fa el c\xc3\xa0lcul de la CG: 5 x 72/100 = 3,6. Un aliment amb un IG de 100 i 10 g de carbohidrats disponibles t\xc3\xa9 una CG de 10 (10 x 100/100 = 10), mentre que un aliment amb 100 g de carbohidrats i un IG de 10 tamb\xc3\xa9 t\xc3\xa9 un CG de 10 (100 x 10/100 = 10)._NEWLINE_Per a una porci\xc3\xb3 d'un aliment, un CG superior a 20 es considera alta, una CG d'11 a 19 es considera mitjana, i una CG de 10 o menys es considera baixa. _NEWLINE_Un estudi de 2007 ha posat en dubte el valor de la utilitzaci\xc3\xb3 de la c\xc3\xa0rrega gluc\xc3\xa8mica com a base per als programes de p\xc3\xa8rdua de pes. Das et al. van realitzar un estudi sobre 36 adults amb sobrep\xc3\xa8s, sanes, utilitzant una prova a l'atzar per mesurar l'efic\xc3\xa0cia de dues dietes, una amb una CG alta i l'altra amb una CG baixa. L'estudi va concloure que no hi havia difer\xc3\xa8ncia estad\xc3\xadsticament significativa entre els resultats de les dues dietes._NEWLINE_La CG sembla ser beneficiosa en els programes diet\xc3\xa8tics dirigits a la s\xc3\xadndrome metab\xc3\xb2lica, resist\xc3\xa8ncia a la insulina, i la p\xc3\xa8rdua de pes; alguns estudis han mostrat que provocar pics en els nivells de sucre en sang i, per tant, de la insulina (per tal de disminuir el pic) poden donar lloc a un augment de risc de diabetis. El Shanghai Women's Health Study va arribar a la conclusi\xc3\xb3 que les dones amb dietes que tenien un IG elevat tenien un 21% m\xc3\xa9s de probabilitats de desenvolupar diabetis tipus 2 que les dones amb dietes amb un IG m\xc3\xa9s baix. Resultats similars van ser publicats en el Black Women's Health Study. Un programa de dieta que gestiona la CG pret\xc3\xa9n evitar els pics sostinguts de sucre en sang i pot ajudar a evitar l'aparici\xc3\xb3 de la diabetis tipus 2. Per als diab\xc3\xa8tics, la c\xc3\xa0rrega gluc\xc3\xa8mica \xc3\xa9s una eina molt recomanable per al control del sucre a la sang._NEWLINE_L'IG va ser inventat el 1981 per Thomas Wolever i David Jenkins de la Universitat de Toronto i \xc3\xa9s una mesura de qu\xc3\xa8 tan r\xc3\xa0pid un aliment que cont\xc3\xa9 25 o 50 grams de carbohidrats eleva els nivells de glucosa en sang. Com que alguns aliments solen tenir un baix contingut de carbohidrats, els investigadors de Harvard van crear la CG, que t\xc3\xa9 en compte la quantitat de carbohidrats en una porci\xc3\xb3 determinada d'un aliment i per tant proporcionaria una mesura m\xc3\xa9s \xc3\xbatil."